Diari Oficial de la Generalitat Valenciana


Sumari del DOGV 5290, del 28-06-2006 (2006/7066)

Informació pública de l'aprovació del projecte d'urbanització del SAU I/2 de les normes subsidiàries de Novelda, junt amb el projecte de conducció d'abastiment d'aigua potable i el d'estació depuradora que hauran de sufragar conjuntament la UE del SAU I/2, la UE Bermármol i la UE 3 industrial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5290

Data del DOGV
:   28-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7066


Organisme emissor
:   Ajuntament de Novelda

Tipus de document
:   Anunci

Informació pública de l'aprovació del projecte d'urbanització del SAU I/2 de les normes subsidiàries de Novelda, junt amb el projecte de conducció d'abastiment d'aigua potable i el d'estació depuradora que hauran de sufragar conjuntament la UE del SAU I/2, la UE Bermármol i la UE 3 industrial. [2006/A7066]  
L'alcalde president d'aquest Ajuntament, el 23 de febrer del 2006 va dictar, entre d'altres, el decret següent:  
«Vist l'Acord de la Junta de Govern Local de 15 de juliol del 2004, pel qual s'aprova el projecte d'urbanització del SAU I/2 de les normes subsidiàries de Novelda, junt amb el projecte de conducció d'abastiment d'aigua potable i el d'estació depuradora a sufragar conjuntament per la UE del SAU I/2, la UE Bermármol, i la UE 3 industrial.  
Tenint en compte que l'esmentat acord establia com a condicionant per a l'execució de la conducció d'abastiment d'aigua que aquesta ha d'ajustar-se als informes que en el seu moment van emetre la Direcció General de Carreteres i la Direcció General del Ferrocarril.  
Considerant que el primer traçat proposat va obtenir informe desfavorable per la Direcció General de Carreteres, l'urbanitzador ha formulat distintes alternatives, i ha obtingut autorització el traçat presentat en aquest Ajuntament el 30 de setembre del 2005.  
Vist que el dit traçat suposa una modificació de l'aprovat amb data 15 de juliol del 2004, i que afecta parcel·les particulars, pel present decret resolc:  
Primer. Obrir un període d'informació pública durant el termini de 20 dies a comptar des de la publicació de l'edicte en el Diari Oficial de la Generalitat, perquè qualsevol interessat puga examinar la modificació al traçat de la conducció per a l'abastiment d'aigua de la UE del SAU I/2, la UE Bermármol i la UE 3 industrial de normes subsidiàries de Novelda.  
Segon. Que es remeta avís en particular als titulars cadastrals de les parcel·les afectades per la mencionada conducció perquè manifesten la seua conformitat o disconformitat amb aquesta, així com als urbanitzadors de les distintes unitats d'execució a càrrec dels quals s'ha d'executar la conducció».   
Cosa que li comunique, fent-li saber que, per considerar-se aquest un acte de tràmit, i de conformitat amb el que estableix l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra aquest acte, no pot interposar-se cap recurs. Tot això sense perjudici de la possible oposició a aquest acte, que hauran d'al·legar els interessats per a la seua consideració en la resolució que pose fi al procediment.   
Novelda, 9 de maig de 2006.. L'alcalde: José Rafael Sáez Sánchez.